2024 m. gegužės 27 d. Teisingumo Teismo (šeštoji kolegija) nutartis byloje (Upravni sud u Zagrebu (Kroatija) prašymas priimti prejudicinį sprendimą) Addiko Bank d.d. / Agencija za zaštitu osobnih podataka
(Byla C-312/231, Addiko Bank)
(Prašymas priimti prejudicinį sprendimą – Teisingumo Teismo procedūros reglamento 99 straipsnis – Atsakymas, kurį galima aiškiai nustatyti iš jurisprudencijos – Fizinių asmenų apsauga tvarkant asmens duomenis ir laisvas tokių duomenų judėjimas – Reglamentas (ES) 2016/679 – 15 straipsnis – Duomenų subjekto teisė susipažinti su tvarkomais jo asmens duomenimis – Teisė gauti šių duomenų kopiją – Sąvoka „kopija“ – Prašymo leisti susipažinti su minėtais duomenimis pagrindimas – Duomenų naudojimas tam, kad galima būtų pareikšti ieškinį teisme)
Proceso kalba: kroatų
Prašymą priimti prejudicinį sprendimą pateikęs teismas
Upravni sud u Zagrebu
Šalys
Pareiškėjas: Addiko Bank d.d.
Kita proceso šalis: Agencija za zaštitu osobnih podataka
Rezoliucinė dalis
1.    2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) 15 straipsnio 3 dalies pirmasis sakinys
turi būti aiškinamas taip:
duomenų subjekto teisė gauti tvarkomų jo asmens duomenų kopiją reiškia, kad jam turi būti pateikti tiksliai ir suprantamai atgaminti visi šie duomenys. Ši teisė reiškia teisę gauti visų dokumentų, kuriuose, be kita ko, yra šių duomenų, kopijas, jeigu tokių kopijų pateikimas reikalingas, kad duomenų subjektas galėtų patikrinti duomenų tikslumą ir išsamumą ir kad būtų užtikrintas jų suprantamumas.
2.    Reglamento 2016/679 15 straipsnio 1 ir 3 dalys
turi būti aiškinamos taip:
duomenų valdytojas privalo pateikti to prašančiam duomenų subjektui tvarkomų jo asmens duomenų kopiją net jeigu šis prašymas grindžiamas šio reglamento 63 konstatuojamosios dalies pirmajame sakinyje nenurodytu tikslu.
____________
1 Gavimo data: 2023 5 22.